
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

24 ΙΑΝΟΥΑΡΙΟΥ 1991 


ΤΕΥΧΟΣ ΠΡΩΤΟ αριθμός φυλλου 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

9. Ρύθμιση της αλιείας στη θαλάσσια περιοχή του Κόλπου Φοινικού- 

ντας του Νομού Μεσσηνίας. 1 

10. Κανονισμός Οικονομικής Οργάνωσης και Λογιστικής λειτουρ¬ 

γίας Ταμείου Συντάξεως και Επικουρικής Ασφαλίσεως Προσω¬ 
πικού Γεωργικών Συνεταιρικών Οργανώσεων. 2 

11. Ρύθμιση θεμάτων που αφορούν την κατάργηση του ΣΕΠΤΑ 

Σώματος Πραγματογνωμόνων Τροχαίων Ατυχημάτων. 3 

12. Υπαγωγή στην ασφάλιση του Ειδικού Τομέα Επικουρικής 

Ασφάλισης Μισθωτών που λειτουργεί στο ΙΚΑ (ΙΚΑ-ΕΤΕΑΜ) 
του τακτικού προσωπικού του Δικηγορικού Συλλόγου Θεσσαλο¬ 
νίκης. 4 

13. Τροποποίηση του Π.Δ. 94/88 Ίδρυση παραρτήματος του 

Τ.Ε.Ι. Πάτρας στην Καλαμάτα, ίδρυση και κατάργηση τμημά¬ 
των Τ.Ε.Ι., ρύθμιση θεμάτων οργάνωσης και λειτουργίας τους, 
ρύθμιση θεμάτων σπουδαστών και σύσταση θέσεων προσωπικού 
στα Τ.Ε.Ι. (Α'43). 5 

14. Τροποποίηση του Π.Δ. 561/1885 Ίδρυση παραρτημάτων και 
τμημάτων Τ.Ε.Ι. και καθορισμός περιεχομένου σπουδών και 
διάρκειας Φοίτησης αυτών, κατάργησης τμημάτων Τ.Ε.Ι. και 
ρύθμιση θεμάτων σπουδαστών και οργάνωσης και λειτουργίας 


τους, σύσταση νέων θέσεων προσωπικού στα Τ.Ε.Ι. (ΑΊ 99). 6 

15. Σύσταση Γενικής Διευθύνσεως στο Τεχνικό Επιμελητήριο Ελλά¬ 
δος ...'. 7 

16. Διατάξεις εφαρμογής της σύμβασης για την συνθήκη συνερ- 

γαίας για τα διπλώματα ευρεσιτεχνίας που κυρώθηκε με τον 
Νόμο 1883/1990. 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Προεδρικό Δ/γμα 460/1990. 9 

Διόρθωση σφαλμάτων στο ΦΕΚ 113/τ.Α'/31.8.90.10 

ΠΡΟΕΔΡ ΙΚΑ ΔΙΑΤΑ ΓΜΑΤΑ ” 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 9 (1) 


Ρύθμιση της αλιείας στη θαλάσσια περιοχή του Κόλπου Φοινικούντας του 
Νομού Μεσσηνίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 10 του ν.δ. 420/1970 «Αλιευτικός Κώδιξ» 
(Α' 27), όπως αντικαταστάθηκε με την παρ. 2 του άρθρου 3 του ν. 1740/ 
1987 «Αξιοποίηση και προστασία κοραλλιογενών σχηματισμών, ιχθυοτρό- 
φων υδάτων, υδατοκαλλιεργειών και άλλες διατάξεις» (Α' 221). 

2. Την Υ1081/21.5.1990 απόφαση του Πρωθυπουργού «Ορισμός αρ¬ 
μοδιοτήτων του Υπουργού Αναπληρωτή Γεωργίας Παν. Χατζηνικολάου» 
(Β' 327). 


3. Την 149/1990 γνωμοδότηση του Συμβουλίου Αλιείας. 

4. Την 645/1990 γνωμοδότηση του Συμβουλίου της Επικράτειας, με 
πρόταση του Αναπληρωτή Υπουργού Γεωργίας, αποφασίζουμε: 

Άρθρο μόνο 

Στη θαλάσσια περιοχή του Κόλπου Φοινικούντος του Νομού Μεσσηνίας 
που περικλείεται εσωτερικά της νοητής γραμμής που ενώνει το Ακρωτήριο. 
«Σακκούλι» με το Ακρωτήριο «Ακρίτας» απαγορεύεται: 

α) Η αλιεία όλο το χρόνο με τα αλιευτικά εργαλεία «μηχανότρατα», «γρι- 
γρί» και «τράτα». 

β) Η αλιεία το μήνα Μάιο κάθε χρόνου με κάθε είδος διχτυών. 

Στον Αναπληρωτή Υπουργό Γεωργίας αναθέτουμε τη δημοσίευση και 
εκτέλεση του παρόντος διατάγματος. „ - ·- 

Αθήνα, 7 Ιανουάριου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ ΓΕΩΡΓΙΑΣ 

ΠΑΝ. ΧΑΤΖΗΝΙΚΟΛΑΟΥ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 10 (2) 

Κανονισμός Οικονομικής Οργάνωσης και Λογιστικής λειτουργίας Τα¬ 
μείου Συντάξεως και Επικουρικής Ασφαλίσεως Προσωπικού Γεωργι¬ 
κών Συνεταιρικών Οργανώσεων. , 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 του Ν. 861/79 (ΦΕΚ 2 τ.Α') όπως αντι- 
καταστάθηκαν με τις διατάξεις του άρθ. 8 του Ν. 1276/82 (ΦΕΚ 100 
τ.Α’). 

2. Τις διατάξεις του άρθ. 23 παρ. 1 περ. στ' του Ν. 1558/85 «Κυβέρ¬ 
νηση και Κυβερνητικά Όργανα (ΦΕΚ 137 τ.Α'). 

3. Τη γνώμη του Δ.Σ. του Ταμείου Συντάξεως και Επικουρικής Ασφαλί¬ 
σεως Προσωπικού Γεωργικών Συνεταιρικών Οργανώσεων που διατυπώ¬ 
θηκε στην αρ. 3978/20.12.89 συνεδρίαση αυτού. 

4. Την απόφαση των Πρωθυπουργού και Υπουργού Οικονομικών αριθμ. 
Υ. 1140/1051173/1390/0001/9.7.90 (ΦΕΚ 420/310.7.90) «Ανά¬ 
θεση αρμοδιοτήτων στον Υφυπουργό Οικονομικών». 

5. Τη 473/90 γνωμοδότηση του Συμβουλίου της Επικράτειας με πρό¬ 
ταση της Υπουργού Υγείας, Πρόνοιας και Κοινωνικών Ασφαλίσσεων και 
του Υφυπουργού Οικονομικών, αποφασίζουμε: 

Η Οικονομική Οργάνωση και Λογιστική λειτουργία του Ταμείου Συντά¬ 
ξεως και Επικουρικής Ασφάλισης Προσωπικού Γεωργικών Συνεταιρικών 
Οργανώσεων διέπεται από τις ακόλουθες διατάξεις: 

Άρθρο 1. 

Παραστατικά Διαχείρίσεως. 

Ι.α) Για κάθε είσπραξη, πληρωμή και κίνηση κεφαλαίων και τακτοποί¬ 
ηση λογαριασμών, απαιτείται η έκδοση ειδικού παραστατικού το οποίο λαμ- 
βάνεται από αριθμημένα με αύξουσα αρίθμηση στελέχη. 

β) Για την παρακολούθηση της κινήσεως ορισμένων λογιστικών εγγρα¬ 
φών που επαναλαμβάνονται τακτικά, παρέχεται, μετά από έγκριση, του 
Διοικητικού Συμβουλίου, η ευχέρεια της τηρήσεως και άλλων παραστατι¬ 
κών, που λαμβάνονται και αυτά από αριθμημένα με αύξουσα αρίθμηση 
έντυπα στελέχη. 

2. Στα παραπάνω παραστατικά, διατυπώνεται με σαφήνεια η αιτία της 
εκδόσεως, μνημονεύεται η απόφαση του Διοικητικού Συμβουλίου στις περι¬ 
πτώσεις όπου απαιτείται και αναφέρονται τα δικαιολογητικά που επισυνά¬ 
πτονται ή σημειώνεται η ένδειξη παραπομπής σ’ αυτά, εφόσον τηρούνται σε 
ιδιαίτερο αρχείο, με τα οποία αποδεικνύεται το νόμιμο της επερχόμενης με¬ 
ταβολής. 

3. Τα παραστατικά εκδίδονται από το Λογιστήριο και υπογράφονται από 
τον προϊστάμενο του Λογιστηρίου, προσυπογράφονται δε από το Διευθυντή 
του Ταμείου και τον Πρόεδρο του Διοικητικού Συμβουλίου. 

4. Οι εγγραφές στα λογιστικά Βιβλία στηρίζονται πάντοτε σε παραστα¬ 
τικά του παρόντος άρθρου. 

Άρθρο 2. 

Οικονομικό και Λογιστικό έτος. 

Το οικονομικό και λογιστικό έτος του Ταμείου ταυτίζεται με το ημερολο¬ 
γιακό, δηλαδή αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Άρθρο 3. 

Προϋπολογισμός. 

1. Τα έσοδα και έξοδα (δαπάνες και παροχές) προσδιορίζονται κάθε οικο¬ 
νομικό έτος με βάση τον προϋπολογισμό του Ταμείου και κατατάσσονται σ’ 
αυτόν κατά γενικές κατηγορίες και υποκατηγορίες, σύμφωνα με το δεκα¬ 
δικό σύστημα. 

2. α) Έσοδα θεωρούνται όσα εισπράττονται κατά τη διάρκεια του οικονο¬ 
μικού έτους. 

β) Έξοδα θεωρούνται όσα’πραγματοποιούνται για παροχές και άλλες 
δαπάνες κατά τη διάρκεια του οικονομικού έτους. 

3. Ανάλογα με τον πάγιο ή μη χαρακτήρα τους, τα έσοδα και τα έξοδα 
διακρίνονται σε τακτικά και έκτακτα και κατατάσσονται κατ’ είδος ομάδας 
και κατηγορίας ανάλογα με την αιτία και τη φύση τους, με απόφαση του 
Υπουργού Οικονομικών. 

' Άρθρο 4. 

Κατάρτιση και έγκριση Προϋπολογισμού. 

1. Ο Προϋπολογισμός κάθε οικονομικού έτους καταρτίζεται από το Λο¬ 
γιστήριο του Ταμείου ξεχωριστά για κάθε κλάδο ασφάλισης (Κύριας και 
Επικουρικής) πριν από την έναρξη του οικονομικού έτους και υποβάλλεται 
για έγκριση στο Διοικητικό Συμβούλιο από το Διευθυντή του Ταμείου συνο- 
δευόμενος από την Εισηγητική έκθεση, που περιέχει ανάλυση και αιτιολό¬ 
γηση των επί μέρους κονδυλίων των προβλεπομένων εσόδων και εξόδων. 

2. Ο Προϋπολογισμός με την Εισηγητική έκθεση μετά την έγκρισή του 
από το Διοικητικά Συμβούλιο, υποβάλλεται για έγκριση στο Υπουργείο 
Υγείας, Πρόνοιας και Κοινωνικών Ασφαλίσεων, ένα τουλάχιστον μήνα προ 
της ενάρξεως του οικονομικού έτους. 

Άρθρο 5. 

Εκτέλεση Προϋπολογισμού. 

1. Κάθε εισήγηση στο Διοικητικό Συμβούλιο που αφορά την έγκριση δα¬ 
πάνης πρέπει να συνοδεύεται από βεβαίωση του Λογιστηρίου ότι υπάρχει 
απαιτούμενη πίστωση. 

2. Για την παρακολούθηση της εκτελέσεως του Προϋπολογισμού το Λο¬ 
γιστήριο τηρεί ιδιαίτερα βιβλίο στο οποίο καταχωρούνται οι υποχρεώσεις 
που αναλαμβάνονται, σε μείωση των αντίστοιχων πιστώσεων. 

3. Η εκτέλεση του Προϋπολογισμού κάθε οικονομικού έτους παρατείνε- 
ται για δύο μήνες για την είσπραξη των εσόδων του έτους που έληξε, καθώς 
και για την πληρωμή των εξόδων, για τα οποία οι σχετικές υποχρεώσεις 
έχουν αναληφθεί μέχρι τη λήξη του. 


Άρθρο 6. 

Συμπληρωματικές πιστώσεις - νέες πιστώσεις. 

1. Για την συμπλήρωση των πιστώσεων του Προϋπολογισμού, σε περί¬ 
πτωση που αυτές θα είναι ανεπαρκείς, κατά την εκτέλεσή του, καθώς και 
για την αντιμετώπιση έκτακτων [δαπανών που δεν είναι δυνατό αντικειμε¬ 
νικά να προβλεφθούν κατά την κατάρτιση του Προϋπολογισμού, στην αρχή 
του σκέλους των εξόδων θα αναγράφεται πίστωση υπό τον τίτλο «Αποθεμά- 
τικό» με τη διάκριση «τακτικό» και «έκτακτο». 

Η τροποποίηση του Προϋπολογισμού μετά την έγκρισή του από το Διοι¬ 
κητικό Συμβούλιο υποβάλλεται για έγκριση στο Υπουργείο Υγείας, Πρό¬ 
νοιας και Κοινωνικών Ασφαλίσεων. 

2. Σε περίπτωση εξαντλήσεως των αναγραφομένων αποθεματικών είναι 
δυνατή η έγγραφή νέας πιστώσεως με βάση την προβλεπόμενη στην προη¬ 
γούμενη παράγραφο διαδικασία. 

Άρθρο 7. 

Απολογισμός - Ισολογισμός. 

Ι.α) Μέσα στο μήνα Μάιο κάθε έτους, συντάσσεται ο απολογισμός του 
προηγούμενου οικονομικού έτους στην οποία αναγράφονται κατά τηνίδια 
τάξη με τον Προϋπολογισμό οι εισπράξεις και οι πληρωμές του Ταμείου που 
έχουν προβλεφθεί και πραγματοποιηθεί κατά το έτος στο οποίο αναφέρεται 
ο απολογισμός. 

β) Με τον απολογισμό κάθε έτους, συντάσσεται και ο ισολογισμόςι που 
απεικονίζει τη γενική οικονομική κατάσταση του Ταμείου στις 31 Δεκεμ¬ 
βρίου του έτους στο οποίο αναφέρεται: 1 

2. Τα ποσοστά αποσβέσεων των στοιχείν του ενεργητικού του Ταμείου 
καθορίζονται βάσει των ισχυουσών εκάστοτε διατάξεων. 

3. Ο Ισολογισμός συντάσσεται σύμφωνα με τις παραδεδεγμένες αρχές 
της Λογιστικής Επιστήμης και περιλαμβάνει τα περιουσιακά στοιχεία του 
Ταμείου που κατατάσσονται ως εξής: 

α) Πάγιο ενεργητικό και επενδύσεις. 

β) Απαιτήσεις. 

γ) Καταθέσεις. 

δ) Διαθέσιμα. 

ε) Υποχρεώσεις. 

στ) Αποθεματικά. 

ζ) Λογαριασμοί τάξεως. 

4. Ο Απολογισμός και Ισολογισμός εισάγονται προς ψήφιση στο Διοικη¬ 
τικό Συμβούλιο και υποβάλλονται για έγκριση στο Υπουργείο Υγείας, Πρό¬ 
νοιας και Κοινωνικών Ασφαλίσεων, μέχρι τις 31 Μαΐου του ίδιου έτους. 

Άρθρο 8. 

Αρχεία Διαχείρίσεως. 

Ως προς το χρόνο διατηρήσεως στο Ταμείο, του διοικητικού, διαχειριστι¬ 
κού και ασφαλιστικού αρχείου, εφαρμόζονται οι διατάξεις της ιαχύουσας νο¬ 
μοθεσίας. 

Άρθρο 9. 

Προληπτικός και κατασταλτικός έλεγχος. 

Ο προληπτικός και κατασταλτικός έλεγχος της διαχείρίσεως'του Τα¬ 
μείου ασκούνται σύμφωνα με τα όσα ορίζονται από την ισχύουσα νομοθεσία. 

Άρθρο 10. 

Εισπράξεις - Πληρωμές. 

1.. Οι εισπράξεις του Ταμείου ενεργούνται από την Αγροτική Τράπεζα 
της Ελλάδος με πίστωση των σχετικών λογαριασμών του Ταμείου, που τη¬ 
ρούνται σ’ αυτή. 

2. Οι πληρωμές του Ταμείου ενεργούνται από την Αγροτική Τράπεζα 
της Ελλάδας ή από την Τράπεζα της Ελλάδας στην οποία είναι κατατεθει¬ 
μένα αποθεματικά κεφάλαια, με εντολές της υπηρεσίας, που εκδίδονται 
μετά από απόφαση του Δ.Σ. του Ταμείου. 

3. Τα αποθέματα που σχηματίζονται πέρα από τις τρέχουσες υποχρεώ¬ 
σεις του Ταμείου κατατίθενται στην Τράπεζα Ελλάδας τηρουμένων των δια¬ 
τάξεων του Α.Ν. 1611/1950 και του Ν.Δ. 2999/1954, όπως αυτές ισχύ¬ 
ουν κάθε φορά. 

Άρθρο 11. 

Προμήθειες. 

Κάθε συμφωνία που συνομολοτείται για λογαριασμό του Ταμείου για προ¬ 
μήθειες και εργασίες γενικά, ενεργείται σύμφωνα με τις προβλεπόμενες περί 
προμηθειών διατάξεις όπως αυτές ισχύουν κάθε φορά. 

2. Οι ανωτέρω προμήθειες υπόκεινται σε κάθε περίπτωση, στην έγκριση 
του Διοικητικού Συμβουλίου του Ταμείου. 

Άρθρο 12. . . 

Επένδυση κεφαλαίων. 

1. Τα διαθέσιμα κεφάλαια του Ταμείου μπορεί να επενδύονται με· από¬ 
φαση του Διοικητικού Συμβουλίου αυτού που εγκρίνεται από τον Υπουργό 
Υγείας, Πρόνοιας και Κοινωνικών Ασφαλίσεων, τηρουμένων και των δια¬ 
τάξεων γενικών ή ειδικών νόμων, που ισχύουν κάθε φορά, σχετικά με την 
τοποθέτηη των κεφαλαίων των Νομικών Προσώπων Δημοσίου Δικαίου. 

α) Σε χρώγραφα του Δημοσίου, σε αξίες εγγυημένες απ’ αυτό και σε με¬ 
τοχές Τραπεζών, ή Εταιρειών εισηγμένες στο Χρηματιστήριο. 

β) Σε ακίνητα. 

γ) Σε δάνεια προς ασφαλισμένους και συνταξιούχους του Ταμείου. 

2. Οι επενδύσεις σε ακίνητα περιλαμβάνουν: 

α) Την αγορά ετοίμων ή μισοτελειωμένων κτισμάτων εντός σχεδίου πό- 
λεως της Αθήνας και του Πειραιά, για την εκμετάλλευση, ή για την εγκατά¬ 
σταση υπηρεσιών του Ταμείου ή την αγορά οικοπέδων και κτισμάτων οικο- 
πεδικής αξίας. 

β) Την ανοικοδόμηση σε ιδιόκτητα οικόπεδα του Ταμείου, δηλαδή την 
ανέγερση κτιρίου ή επέκταση κτισμάτων του, με σκοπό την στέγαση των 
υπηρεσιών ή την εκμετάλλευση και την ανέγερση τουριστικών κέντρων ή 
κτιρίων. 

Άρθρο 13. 

Αγορά ακινήτων - Ανοικοδομήσεις. 

1. Για την αγορά και ανοικοδόμηση ακινήτων απαιτείται: 

α) Σχετική απόφαση του Διοικητικού Συμβουλίου του Ταμείου. Στην 
απόφαση αυτή, θα πρέπει να καθορίζεται, και το ανώτερο όριο του ποσού το 
οποίο πρόκειται να διατεθεί για το σκοπό αυτό. 

β) Έγκριση της παραπάνω απόφαση του Διοικητικού Συμβουλίου από 
τον Υπουργό Υγείας, Πρόνοιας και Κοινωνικών Ασφαλίσεων για την απο¬ 
δέσμευση των απαιτουμένων κεφαλαίων. 

2. Η διαδικασία επιλογής και αγοράς ακινήτων διενεργείται σύμφωνα με 
τις διατάξεις του Π. Δ/τος 715/79 (ΦΕΚ 212/Α/10.9.1979) και δεν 
επιτρέπεται σε καμμιά περίπτωση η υπογραφή του Συμβολαίου της αγορα¬ 
πωλησίας' πριν από την παροχή της έγγραφης έγκρισης του Υπουργού 
Υγείας, Πρόνοιας και Κοινωνικών Ασφαλίσεων. 

3. Για την ανοικοδόμηση σε ιδιόκτητα γήπεδα, στην οποία περιλαμβάνε¬ 
ται και η κατεδάφιση των παλαιωμένων κτισμάτων που βρίσκονται επ’ αυ¬ 
τών, καθώς και για την επισκευή ή διαρρύθμιση ακινήτων ιδιόκτητων κτι- 
σμάτων του Ταμείου τηρείται η διαδικασία η προβλεπόμενη για τα Δημόσια 
Έργα. 

Άρθρο 14. ,. 

Φύλαξη Χρεωγράφων. 

Τα χρεώγραφα που βρίσκονται στην κυριότητα και κατοχή του Ταμείου 
καταθέτονται για φύλαξη στο όνομα αυτού στην Εθνική Τράπεζα της Ελλά¬ 
δας ή σε άλλη Τράπεζα που ορίζεται από το Δ.Σ. του Ταμείου, με ίσους 
όρους. 

. Άρθρο 15. 

Δάνεια. 

Μέρος των διαθεσίμων κεφαλαίων του Ταμείου μπορεί με απόφαση του 
Δ.Σ. και έγκριση του Υπουργού Υγείας, Πρόνοιας και Κοινωνικών Ασφαλί¬ 
σεων να διατίθενται για τη χορήγηση ενυποθήκων στεγαστικών και προσω¬ 
πικών δανείων. 

Α. Τα στεγαστικά δάνεια χορηγούνται σε συνταξιούχους και ασφαλισμέ¬ 
νους που έχουν συμπληρώσει πέντε έτη στην ασφάλιση του Ταμείου. 

1. Τα δάνεια αυτά χορηγούνται προς συμπλήρωση του απαιτουμένου πο¬ 
σού, μόνο για την ανέγερση, επιδιόρθωση ή επέκταση οικοδομών των δανει- 
ζομένων και εφόσον υποβάλλουν στο Ταμείο σχετικό επίσημο έγγραφο. 

2. Το ύφος, ο χρόνος και ο τρόπος εξόφλησης και το επιτόκιο των χορη¬ 
γουμένων δανείων καθορίζονται με απόφαση του Δ.Σ. και έγκριση του 
Υπουργού Υγείας, Πρόνοιας και Κοινωνικών Ασφαλίσεων και οπωσδήποτε 
μέσα στα πλαίσια που ορίζουν, εκάστοτε, οι αποφάσεις της Επιτροπής Νομι¬ 
σματικών και Πιστωτικών Θεμάτων της Τράπεζας Ελλάδας. 


3. Τα δάνεια χορηγούνται με πρώτη πάντοτε υποθήκη επί του ακινήτου. 
Είναι δυνατή η χορήγηση δανείου για ακίνητο που έχει ήδη υποθηκευθεί 
εφόσον όμως με το δάνειο που χορηγείται εξοφλείται η υφιστάμενη υποθήκη 
επί του ακινήτου. Είναι δυνατή η χορήγηση δανείου για ακίνητο που έχει 
ήδη υποθηκευθεί εφόσον όμως με το δάνειο που χορηγείται εξοφλείται η 
υφιστάμενη υποθήκη υπέρ τρίτου, ώστε το Ταμείο να μετατραπεί σε πρώτο 
ενυπόθηκο δανειστή. 

4. Το ακίνητο πρέπει να είναι αστικό, να είναι απαλλαγμένο από κάθε 
βάρος εμπάγματο ή ρυμοτομίας και να ανήκει εξ ολοκλήρου στον ασφαλι¬ 
σμένο ή ή συνταξιούχο, που παρέχει την υποθήκη ή στη σύζυγο αυτού, εφό¬ 
σον παραχωρήσει την υποθήκη και να είναι ασφαλισένο σε όλη τη διάρκεια 
του δανείου σε Ασφαλιστική Εταιρεία της έγκρισης του Διοικητικού Συμ¬ 
βουλίου του Ταμείου. 

5. Το δάνειο χορηγείται με τον όρο της εκχώρησης υπέρ του ταμείου των 
προσόδων του υποθηκευμένου ακινήτου που ανταποκρίνονται στην εξυπηρέ¬ 
τηση του δανείου, εφόσον δεν υπάρχει ιδιοκατοίκηση. 

6. Για τη χορήγηση του δανείου γίνεται εκτίμηση του ακινήτου που προ- 
σφέρεται για υποθήκη από τριμελή Επιτροπή η οποία συγκροτείται με από¬ 
φαση του Δ.Σ. από ένα μηχανικό της Νομαρχίας όπου βρίσκεται το ακίνητο, 
ένα εκτιμητή της Κτηματικής Τράπεζας της Ελλάδας που υποδεικνύεται 
από τη Διοίκηση αυτής και ένα Οικονομικό Έφορο της περιοχής που βρί¬ 
σκεται το ακίνητο. 

7. Η έκθση της Επιτροπής υποβάλλεται εγγράφως στο Διοικητικό Συμ¬ 
βούλιο για τη λήψη της σχετικής απόφασης σε περίπτωση δε διαφωνίας των 
μελών για τη λήψη της σχετικής απόφασης σε περίπτωση δε διαφωνίας των 
μελών της Επιτροπής, σχετικά με την αξία του ακινήτου, λαμβάνεται 
υπόψη το μικρότερο ποσό που προτείνεται. 

8. Τα έξοδα ελέγχου τίτλου ιδιοκτησίας του ακινήτου, ο οποίος ενεργεί- 
ται από το Νομικό Σύμβουλο του Ταμείου που τυχόν υπηρετεί σ’ αυτό, ή δι¬ 
κηγόρο αυτού ή αν δεν υπηρετούν στο Ταμείο Νομικός Σύμβουλος ή δικη¬ 
γόρος, από δικηγόρο που ορίζεται από το Ταμείο, τα έξοδα εκτιμήσεως της 
αξίας του ακινήτου, τα έξοδα συντάξεως συμβολαίων, εξάλειψης υποθήκης 
και κάθε σχετικό γενικό έξοδο, βαρύνουν αποκλειστικά τον δανειζόμενο 
από τον οποίο και προκαταβάλλονται, ανεξάρτητα από τη χορήγηση ή όχι 
του δανείου. 

9. Σε περίπτωση μη σύναψης του δανείου, το Ταμείο υποχρεούται στην 
επιστροφή του υπολοίπου των εξόδων που έχουν προκαταβληθεί μετά την 
αφαίρεση όλων των δαπανών που τυχόν έχουν γίνει. 

10. Η χορήγηση του δανείου γίνεται με βάσή τους λεπτομερέστερους 
όρους τους οποίους τυχόν θα ορίσει το Διοικητικό Συμβούλιο του Ταμείου 
και μέσα στα πλαίσια των κειμένων διατάξεων και των εκάστοτε αποφά¬ 
σεων της Επιτροπής Νομισματικών και Πιστωτικών Θεμάτων της Τράπε¬ 
ζας Ελλάδας. 

11. Το δάνειο εξοφλείται το αργότερο σε δεκαπέντε χρόνια με την κατα¬ 
βολή εξαμηνιαίων τοκοχρεωλυτικών δόσεων την 1η Ιανουάριου και την 1η 
Ιουλίου κάθε έτους. 

12. Επιτρέπεται η εξόφληση των ενυποθήκων δανείων πριν από την λήξη 
της προθεμσίας εξόφλησής των, με την παρακράτηση από το Ταμείο, στην 
περίπτωση αυτή, των μη δεδουλευμένων τόκων μίας εξαμηνίας καθώς και 
η μείωση του χρόνου εξόφλησης του δανείου με ανάλογη αύξηση των χρεω- 
λύτρων ματά από απόφαση του Διοικητικού Συμβουλίου. 

Το δάνειο καθίσταται ληξιπρόθεσμο αν μεταβιβασθεί η κυριότητα του 
ακινήτου εκτός από την περίπτωση που μεταβιβάζεται στα τέκνα αυτού που 
έλαβε το δάνειο. 

Β. Προσωπικά τοκοχρεωλυτικά δάνεια χορηγούνται στους οριστικούς 
συνταξιούχους του Ταμείου και στους ασφαλισμένους που έχουν συμπληρώ¬ 
σει τρία έτη ασφάλισης καθώς και στους μονίμους υπαλλήλους που έχουν 
συμπληρώσει πέντε έτη υπηρεσίας. 

1. Η εξόφληση των δανείων αυτών ενεργείται με μηνιαίες τοκοχρεωλυτι¬ 
κές δόσεις, των οποίων ο αριθμός δεν είναι δυνατό να υπερβεί τις τριάντα έξι 
(36) και με επιτόκιο ίσο προς αυτό που εισπράττεται κάθε φορά για τις κα¬ 
ταθέσεις Ταμιευτηρίου στις Τράπεζες και ασφάλιστρο ίσο με 1%. 

2. Η παροχή των δανείων αυτών επιτρέπεται μόνο σε εξαιρετικές περι¬ 
πτώσεις δικαιολογημένες από σοβαρές απρόβλεπτες ανάγκες αυτού που θα 
υποβάλλει αίτηση, μετά από αιτιολογημένη απόφαση του Διοικητικού Συμ¬ 
βουλίου, αφού τηρηθούν οι γενικές αποφάσεις του Υπουργείου Υγείας, Πρό¬ 
νοιας και Κοινωνικών Ασφαλίσεων και της Επιτροπής Νομσματικών και 
Πιστωτικών Θεμάτων που ισχύουν κάθε φορά για το θέμα αυτό. 

3. Το ποσό του δανείου που πρέπει να χορηγηθεί, για μεν τους συνταξιού¬ 
χους δεν μπορεί να είναι ανώτερο από τρεις μηνιαίες συντάξεις, για δε τους 
ασφαλισμένους και τους υπαλλήλους του Ταμείου δεν.μπορεί να είναι ανώ¬ 
τερο από τις αποδοχές τριών μηνών επί των οποίων αποδίδονται ασφαλιστι¬ 
κές εισφορές. 

4. Πριν εξοφληθεί ολοσχερώς δάνειο που έχει χορηγηθεί; σε καμμιά περί¬ 
πτωση δεν παρέχεται νέα. 

5. Η απόδοση των μηνιαίων τοκοχρεωλυτικών δόσεων πραγματοποιεί¬ 
ται σύμφωνα με την απόφαση του Διοικητικού Συμβουλίου, που είναι σχε¬ 
τική με το θέμα αυτό, είτε με την παρακράτηση των δόσεων από τον εργο¬ 
δότη κατά την καταβολή των αποδοχών του δανειζόμενου, είτε με την κα¬ 
τάθεση, απ’ αυτόν που πήρε το δάνειό, της μηνιαίας τοκοχρεωλυτικής δό¬ 
σης απ’ ευθείας στην Τράπεζα, που έχει ορισθεί για το σκοπό αυτό από το 
Διοικητικό Συμβούλιο του Ταμείου, σύμφωνα με τη σχετική έγγραφη ειδο¬ 
ποίηση της υπηρεσίας του προς του υπόχρεο οφειλέτη. 

6. Σε περίπτωση καθυστέρησης μιας δόσης του μηνιαίου τοκοχρεωλυτι¬ 
κού δανείου, που χορηγήθηκε σύμφωνα με τα παραπάνω, περισσότερο από 
ένα μήνα, αφότου η δόση καταστεί απαιτητή και εφόσον ο οφειλέτης δεν κα¬ 
ταβάλλει τα οφειλόμενα μέσα σε προθεσμία επτά (7) ημερών από την κοινο¬ 
ποίηση σ’ αυτόν της σχετικής εντολής του Ταμείου για την πληρωμή, γίνε¬ 
ται αυτοδικαίως αμέσως απαιτητή ολόκληρο το οφειλόμευο υπόλοιπο κεφα¬ 
λαίου και δεδουλευμένων τόκων. 

7. Το οφειλόμενο αυτό υπόλοιπο υπολογίζεται με το νόμιμο τόκο υπερη¬ 
μερίας που ισχύει κάθε φορά και εισπράττεται σύμφωνα με τις διατάξεις του 
Νόμου «περί εισπράξεως των δημοσίων εσόδων», όπως αυτός τροποποιή¬ 
θηκε και συμπληρώθηκε μεταγενέστερα και ισχύει κάθε φορά σύμφωναμε 
την ειδική διαδικασία του νόμου αυτού, χωρίς να αποκλείεται η επιδίωξη 
της προστασίας των συμφερόντων του Ταμείου με τη δικαστική οδό. 

8. Σε περίπτωση θανάτου ή εξόδου από την υπηρεσία, αυτού που έχει δα- 
νεισθεί, το δάνειο που έχει χορηγηθεί παρακρατείται, σύμφωνα με τη σύμ¬ 
βαση από τις παροχές, αν αυτός ή οι απ’ αυτόν έλκοντες δικαιώματα δι¬ 
καιούνται παροχές από το Ταμείο. 

9. Σε περίπτωση κατά την οποία αυτός που έχει δανεισθεί δεν δικαιούται 
παροχές τηρείται η σύμβααση απ’ αυτόν ή τους κληρονόμους του, διαφορε¬ 
τικά το Ταμείο προβαίνει στη λήψη των νομίμων μέτρων για την προστασία 
των συμφερόντων του. 

Άρθρο 16. 

Τα άρθρα 7, 10, 11, 12 και 20 του Καταστατικού του Ταμείου Συντά¬ 
ξεως και Επικουρικής Ασφαλίσεως Προσωπικού Γεωργικών Συνεταιρικών 
Οργανώσεων όπως διαμορφώθηκαν με την Α.Τ.Ε. 54883/Σ. 1667/ 
22.1.40 (ΦΕΚ 48/Β/10.2.40) και στη συνέχεια όπως τροποποιήθηκαν 
και συμπληρώθηκαν τα άρθρα 7, 12 και 20 με τις Α.Τ.Ε. 8845/Ε. 289/ 
43, Α.Τ.Ε. 17382/27.7.44 (ΦΕΚ 115/Β/16.8.44), Α.Τ.Ε. 48429/Σ. 
1172/27.8.53 (ΦΕΚ 195/Β/8.9.53), Α.Τ.Ε. 40258/Ε. 953/3.12.48 
(ΦΕΚ 211 τ.Β') Α.Τ.Γ. 27785/Σ. 214/29.4.57 (ΦΕΚ 134/Β/ 
10.5.57), Α.Τ.Ε. 14629/Σ. 168/5.4.65 (ΦΕΚ 333/Β/19.5.65), κα- 
ταργούνται από της ισχύος τούτου. 

Στην Τπουργό Τγείας, Πρόνοιας και Κοινωνικών Ασφαλίσεων, αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 7 Ιανουάριου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΠΑΝΑΓΙΩΤΗΣ ΔΕΛΗΜΗΤΣΟΣ ΜΑΡ. ΚΟΥΤΣΙΚΟΥ - ΓΙΑΝΝΑ- 

ΚΟΥ 

- ♦ - 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 11 (3) 

Ρύθμιση θεμάτων που αφορούν την κατάργηση του ΣΕΠΤΑ Σώματος 

Πραγματογνωμόνων Τροχαίων Ατυχημάτων. , 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 του άρθρου 5 του Ν.1898/1990 (ΦΕΚ. 
125/90/τ.Α) «Τροποποίηση του Ν.1703/1987 ρύθμιση μισθώσεων κα¬ 
τοικιών και άλλες διατάξεις». 

2. Την αριθμ. 670/1990 γνωμοδότηση του Συμβουλίου της Επικρά¬ 
τειας, μετά πρόταση της Τπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 


Άρθρο μόνο 

1. Για το ποσό που θα περιέλθει στο Υπουργείο Τγείας, Πρόνοιας και 
Κοινωνικών Ασφαλίσεων, κατά τις διατάξεις της παρ. 1 του άρθρου 5 του 
Ν. 1898/90, συνιστάται πενταμελής διαχειριστική επιτροπή που αποτελεί- 
ται από: 

α) Έναν υπάλληλο του Υπουργείου Οικονομικών με βαθμό Α' Κλάδου 
ΠΕ Φοροτεχνικών με τον αναπληρωτή του. ; 

β) Από τον Πρόεδρο του τέως Δ.Σ. του ΣΕΠΤΑ ή άλλο μέλος του Δ.Σ. 
μαζί με τον αναπληρωτή του. 

γ) Από τρία άτομα που ορίζονται από τον Τπουργό Τγείας, Πρόνοιας και 
Κοινωνικών Ασφαλίσεων και θα πρέπει να διαθέτουν διοικητικές, οικονομι¬ 
κές και νομικές γνώσεις, με τους αναπληρωτές τους. 

2. Η ανωτέρω επιτροπή συγκροτείται με απόφαση του Τπουργού 
Τγείας, Πρόνοιας και Κοινωνικών Ασφαλίσεων εντός δέκα πέντε (15) ημε¬ 
ρών από της εκδόσεως του παρόντος Π.Δ/τος. 

3. Έργο της Επιτροπής είναι: I 

α),Ή αποτίμηση της καθαράς περιουσίας του ΣΕΠΤΑ. 

β) Η είσπραξη των πάαης φύσεως απαιτήσεων και διεκδίκηση των δικαι¬ 
ωμάτων του. · 

γ) Η εκπλήρωση των πάσης φύσεως υπόχρώσεών του. 
δ) Η μεταβίβαση και παράδοση των στοιχείων του ενεργητικού στό 
Υπουργείο Τγείας, Πρόνοιας και Κοινωνικών Ασφαλίσεων. 

4. Η επιτροπή πρέπει να περατώσει το έργο της εντός προθεσμίας τριών 
(3) μηνών από της ημερομηνίας διορισμού της. 

5. Τα διάφορα αντικείμενα της κινητής περιουσίας του ΣΕΠΤΑ μπορούν 
να παραχωρηθούν δωρεάν με απόφαση του Τπουργού Τγείας, Πρόνοιας και 
Κοινωνικών Ασφαλίσεων σε φορεία Δημοσίου ή Ιδιωτικού δικαίου που πα¬ 
ρέχουν υπηρεσίες σε άτομα με ειδικές ανάγκες, καθώς σε Σώματα ατόμων 
με ειδικές ανάγκες, ή σε Σωματεία Γονέων και Κηδεμόνων ατόμων με ειδι¬ 
κές ανάγκες. 

Στην Τπουργό Τγείας, Πρόνοιας και Κοινωνικών Ασφαλίσεων αναθέ¬ 
τουμε τη δημοσίευση και εκτέλεση του παρόντος Π.Δ/τος. 

Αθήνα, 7 Ιανουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΜΑΡΙΕΤΤΑ ΓΙΑΝΝΑΚΟΥ 
-- 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 12 (4) 

Υπαγωγή στην ασφάλιση του Ειδικού Τομέα Επικουρικής Ασφάλισης Μι¬ 
σθωτών που λειτουργεί στο ΙΚΑ (ΙΚΑ-ΕΤΕΑΜ) του τακτικού προσωπι¬ 
κού του Δικηγορικού Συλλόγου Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 2 και 3 του άρθρου 55 του Ν.1140/81 
(Α 68). 

2. Το άρθρο 6 του Ν.1358/1983 (ΙΑ 64). 

3. Το άρθρο 23 παρ. 1 στοιχ. στ και 24 παρ. 1 και παρ. 2 στοιχ. γ 26 
παρ. 1 και 27 παρ. 1 στοιχ. δ του Ν.1558/1985 (Α 137). 

4. Το άρθρο 1 παρ. 3 περ. β του Π.Δ/τος 231/1986 (Α 97). 

5. Τη σύμφωνη γνώμη του Διοικητικού Συμβουλίου του Δικηγορικού 
Συλλόγου Θεσσαλονίκης, που διατυπώθηκε στην 12/7.6.1990 συνεδρίασή 
του. 

6. Τη γνώμη του Δ.Σ. του ΙΚΑ που διατυπώθηκε στην 242/Συν.23/ 

11.10.1990 συνεδρίασή του. ■' ' 

7. Την 641/1990 γνωμοδότηση του Συμβουλίου Επικράτειας μετά από 
πρόταση της Τπουργού Υγείας, Πρόνοιας και Κοινωνικών Ασφαλίσεων, 
αποφασίζουμε: 

, Άρθρο 1 

1. Το τακτικό προσωπικό του Δικηγορικού Συλλόγου Θεσσαλονίκης 
υπάγεται υποχρεωτικά στην ασφάλιση του Ειδικού Τομέα Επικουρικής 
Ασφάλισης Μισθωτών που λειτουργεί στο ΙΚΑ (ΙΚΑ - ΕΤΕΑΜ). 

2. Ασφαλιστικές εισφορές που έχουν καταβληθεί στον Τομέα Επικουρι- 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


κής Ασφάλισης Μισθωτών (ΙΚΑ - ΤΕΑΜ) για την επικουρική κάλυψη του 
ανωτέρω προσωπικού από 1 Μαρτίου 1983 μέχρι της ισχύος του παρό¬ 
ντος, μβταφέρονται στον Ειδικό Τομέα Επικουρικής Ασφαλίσεως Μισθω¬ 
τών του ΙΚΑ (ΙΚΑ - Ε'ΓΕΑΜ) και ο χρόνος ασφάλισης στο ΙΚΑ - ΤΕΑΜ 
λογίζεται ως χρόνος πραγματικής ασφάλισης στο ΙΚΑ - ΕΤΕΑΜ. 

Άρθρο 2 

Η ισχύς του παρόντος αρχίζει από την 1η του μεθεπομένου της δημοσίευ¬ 
σής του μηνός. 

Στην Υπουργό Υγείας, Πρόνοιας και Κοινωνικών Ασφαλίσεων αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 7 Ιανουάριου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Τροποποίηση του Π.Δ. 94/88 Ίδρυση παραρτήματος του Τ.Ε.Ι. Πάτρας 

στην Καλαμάτα, ίδρυση και κατάργησή τμημάτων Τ.Ε.Ι., ρύθμιση θε¬ 
μάτων οργάνωσης και λειτουργίας τους, ρύθμιση θεμάτων σπουδαστών 

και σύσταση θέσεων προσωπικού στα Τ.Ε.Ι. (Α'43). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 4 παρ. 2 και 25 παρ. 1 του Ν. 1404/83 
«Δομή και λειτουργία των Τεχνολογικών Εκπαιδευτικών Ιδρυμάτων 
(Τ.Ε.Ι.) (Α' 173) όπως συμπληρώθηκαν μεταγενέστερα από τις διατάξεις 
του άρθρου 71 παρ. 7 του Ν.1566/85 «Δομή και λειτουργία της πρωτο- 
δάθμιας και δευτεροβάθμιας εκπαίδευσης και άλλες διατάξεις» (Α' 167). 

2. Το έγγραφο με αριθμ. Ε5/2804/11.6.90 του τμήματος Διοικητικών 
υποθέσεων του Διοικητικού Τομέα της Τριτοβάθμιας Τεχνολογικής Εκπαί¬ 
δευσης, με το οποίο ζητήθηκε η εισήγηση του Συμβουλίου Τεχνολογικής 
Εκπαίδευσης για την τροποποίηση του Π.Δ.94/88 και η οποία δεν εκφρά¬ 
στηκε μέσα στις προθεσμίες που ορίζει η παράγραφος 2 του άρθρου 4 του 
Ν.1404/83 σε συνδυασμό με τις διατάξεις της παρ. 1 του άρθρου 33 του 
,δίου νόμου. 

• 3. Με την αρ. Η/2871/30.4.1990 απόφαση του Πρωθυπουργού και 
Υπουργού Εθνικής Παιδείας και Θρησκευμάτων «περί ανάθεσης αρμοδιο¬ 
τήτων στους Υφυπουργούς ΥΠΕΠΘ» (Β'296). 

4. Την με αρ. Υ/1140/1051173/1390/9.7.90 απόφαση του Πρωθυ¬ 
πουργού και του Υπουργού Οικονομικών για ανάθεση αρμοδιοτήτων στους 
Υφυπουργούς Οικονομικών (Β'420), 

5. Την αρ. 588/1990 γνωμοδότηση του Συμβουλίου της Επικράτειας 
υε πρόταση του Υπουργού Προεδρίας της Κυβέρνησης και των Υφυπουρ¬ 
γών Οικονομικών και Εθνικής Παιδείας και Θρησκευμάτων, αποφασί¬ 
ζουμε: 

Άρθρο μόνο 

Τροποποιούμε τις παραγράφους 1 και 2 του άρθρου 3 του Π.Δ.94/88 
(Α' 43) «Ίδρυση παραρτήματος του Τ.Ε.Ι. Πάτρας στην Καλαμάτα, - ίδρυση 
και κατάργηση τμημάτων Τ.Ε.Ι., ρύθμιση θεμάτων οργάνωσης και λει¬ 
τουργίας τους, ρύθμιση θεμάτων σπουδαστών και σύσταση θέσεων προσω¬ 
πικού στα Τ.Ε.Ι.», που αναφέρονται στους σπουδαστές των καταργουμένων 
τμημάτων των Τ.Ε.Ι. Αθήμας, Θεσσαλονίκης και Κοζάνης ως εξής: 

ϊ. Οι σπουδαστές των τμημάτων. Ηλεκτρολογίας του Τ.Ε.Ι. Θεσσαλονί¬ 
κης, Μηχανολογίας του Τ.Ε.Ι. Αθήνας και Οχημάτων του Τ.Ε.Ι. Κοζάνης 
συνεχίζουν τις σπουδές τους στο ίδιο Τ.Ε.Ι. μέχρι και το εαρινό εξάμηνο του 
ακαδημαϊκού έτους 1990-91. 

2. Οι σπουδαστές του τμήματος Μηχανολογίας του Τ.Ε.Ι. Θεσσαλονίκης 
συνεχίζουν τις σπουδές τους στον ίδιο Τ.Ε.Ι. μέχρι και το εαρινό εξάμηνο 
του ακαδημαϊκού έτους 1991-92. 


Στην Υφυπουργό Υγείας, Πρόνοιας και Κοινωνικών Ασφαλίσεων αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 7 Ιανουάριου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΩΝ 

ΜΙΛΤΙΑΔΗΣ ΕΒΕΡΤ Π. ΔΕΛΗΜΗΤΣΟΣ 

ΥΦΥΠ. ΕΘΝΙΚΗΣ ΠΑΙΔΕΙΑΣ 8. ΘΡΗΣΚΕΥΜΑΤΩΝ 

ΚΑΛΛΙΟΠΗ ΜΠΟΥΡΔΑΡΑ 
-^- 

Τροποποίηση του Π.Δ. 561/1885 Ύδρυση παραρτημάτων και τμημάτων 
Τ.Ε.Ι. και καθορισμός περιεχομένου σπουδών και διάρκειας Φοίτησης 
αυτών, κατάργησης τμημάτων Τ.Ε.Ι. και ρύθμιση θεμάτων σπουδα¬ 
στών και οργάνωσης και λειτουργίας τους, σύσταση νέων θέσεων προ¬ 
σωπικού στα Τ.Ε.Ι. (ΑΊ99). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 4 παράγραφος 2 και 25 παράγραφος 1 του 
Ν. 1404/83 «Δομή και λειτουργία των Τεχνολογικών Εκπαιδευτικών 
Ιδρυμάτων (Τ.Ε.Ι.» (Α' 173) όπως συμπηρώθηκαν μεταγενέστερα από τις 
διατάξεις του άρθρου 71 παράγραφος 7 του Ν. 1566/1985 «Δομή και λει¬ 
τουργία της πρωτοβάθμιας και δευτεροβάθμιας εκπαίδευσης και άλλες δια¬ 
τάξεις» (Α' 167). 

2. Την από 7.3.89 εισήγηση του Συμβουλίου Τεχνολογικής Εκπαίδευ¬ 
σης (Σ.Τ.Ε.). 

3. Το έγγραφο αριθμ. Ε5/1657/Α/6.5.88 του Υπουργείου Εθνικής 
Παιδείας και Θρησκευμάτων με το οποίο ζητήθηκαν οι γνώμες των Τ.Ε.Ι. 

4. Τις προτάσεις Συνελεύσεων των Τ.Ε.Ι. Λάρισας 27.5.88 (αριθμ. πρα¬ 
κτικού 2), Πάτρας 26.5.88 3αριθμ. πρακτικού 3). ■ 

5. Την Υ.1035/103136/820/0006Α/27.4'9ϋ απόφαση του Πρωθυ¬ 
πουργού και του Υπουργού Οικονομικών για ανάθεση αρμοδιοτήτων στους 
Υφυπουργούς Οικονομικών (Β’ 291). 

6. Την απόφαση του Πρωθυπουργού και Υπουργού Εθνικής Παιδείας 
και Θρησκευμάτων, με αρ. Η/2871 /30.4.90 (Β' 296) «περί ανάθεσης αρ¬ 
μοδιοτήτων στους Υφυπουργούς του ΥΠΕΠΘ». 

7. Την αριθμ. 553/1990 γνωμοδότηση του Διοικητικού Συμβουλίου 
της Επικράτειας με πρόταση του Υπουργού Προεδρίας της Κυβέρνησης και 
των Υφυπουργών Οικονομικών και Εθνικής Παιδείας και Θρησκευμάτων, 
αποφασίζουμε: 

» ·. Άρθρο μόνο 

ή 

Τροποποιείται η παράγραφος Γ2 (β) (ιι) του άρθρου 4 του Π.Δ. 561/ 
1985 (ΑΊ99) «Ίδρυση παραρτημάτων και τμημάτων Τ.Ε.Ι. και καθορι¬ 
σμός περιεχομένου σπουδών και διάρκειας φοίτησης αυτών, κατάργηση 
τμημάτων Τ.Ε.Ι. και ρύθμιση θεμάτων σπουδαστών και οργάνωση και λει¬ 
τουργίας τους, σύσταση θέσεων προσωπικού στα Τ.Ε.Ι.», ως εξής: 

«(ιι) Σε κάθε περίπτωση με τη λήξη του ακαδημαϊκού έτους 1988- 
1989». 

Στην Υφυπουργό Υγείας, Πρόνοιας και Κοινωνικών Ασφαλίσεων αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 7 Ιανουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΩΝ 

ΜΙΛΤΙΑΔΗΣ ΕΒΕΡΤ Π. ΔΕΛΗΜΗΤΣΟΣ 

ΥΦΥΠ. ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΚΑΛΛΙΟΠΗ ΜΠΟΥΡΔΑΡΑ 

Σύσταση Γενικής Διευθύνσεως στο Τεχνικό Επιμελητήριο Ελλάδος 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις της παρ. 1 του άρθρου 78 του Ν. 1892/1990 «Για τον 
εκσυγχρονισμό και την ανάπτυξη και άλλες διατάξεις» (ΦΕΚ 101Α"). 

2) Την υπ’ αριθμ. Α.29952/1970 απόφαση του Υπουργού Δημοσίων 
Έργων «περί διαρθρώσεως των τακτικών θέσεων υπαλλήλων του Τ.Ε.Ε.» 
(ΦΕΚ 40 Β). 

3) Τις διατάξεις της παρ. 2 του άρθρου 9 του Ν.36/1974 «περί τροπο- 
ποιήσεως διατάξεων του Τ.Ε.Ε.» (ΦΕΚ 79 Α). 

4) Τα υπ’ αριθμ. 15624/9.8.1990 και 17162/30.8.1990 του Τεχνι¬ 
κού Επιμελητηρίου. 

5) Την υπ’ αριθμ. 630/1990 γνωμοδότηση του Συμβουλίου της Επι¬ 
κράτειας μετά από πρόταση των Υπουργών Προεδρίας της Κυβέρνησης, 
Περιβάλλοντος, Χωροταξίας και Δημοσίων Έργων. 

Άρθρο μόνο 

Σύσταση Γενικής Διευθύνσεως 

Στο Τεχνικό Επιμελητήριο Ελλάδος συνιστάται Γενική Διεύθυνση που 
απαρτίζεται από τις υπηρεσίες Γραφείο Προέδρου, Διεύθυνση Τεχνικών Με¬ 
λετών και Εκδόσεων, Οικονομικές Υπηρεσίες, Διαιτησίες - Πραγματογνω- 
σύνες, Γραφείο Δικαστικού, Περιφερειακά Τμήματα Τ.Ε.Ε. (Κεντρικής Μα¬ 
κεδονίας, Δυτικής Ελλάδας, Θράκης, Ανατολικής Μακεδονίας, Δυτικής 
Μακεδονίας, Κεντρικής· και Δυτικής Θεσσαλίας, Νομού Μαγνησίας, Ανα¬ 
τολικής Ελλάδος, Ηπείρου, Νομού Δωδεκανήσου, Ανατολικής Κρήτης, Δυ¬ 
τικής Κρήτης, Κεντρικής και Νότιας Πελοποννήσου, Νομού Κέρκυρας). 

Η αρμοδιότης της γενικής Διεύθυνσης συνίσταται στον συντονισμό της 
δράσής των Υπηρεσιών των ΤΕΕ, με σκοπό την εύρυθμη και αποτελεσματι¬ 
κότερη λειτουργία αυτών και την επίτευξη των ειδικοτέρων στόχων και 
προγραμμάτων δράσης που καθορίζονται εκάστοτε από τα όργανα Διοίκη¬ 
σης του ΤΕΕ. 

Της Γενικής Διευθύνσεως προΐσταται Γενικός Διευθυντής προερχόμενος 
από τους κλάδους ΠΕ Τεχνικού ή ΠΕ Διοικητικού Λογιστικού. 

Στον Υπουργό Περιβάλλοντος Χωροταξίας και Δημοσίων Έργων αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 7 Ιανουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 

ΚΑΙ ΔΗΜΟΣΙΟΝ ΕΡΓΩΝ 

ΜΙΛΤΙΑΔΗΣ ΕΒΕΡΤ ΣΤΕΦΑΝΟΣ ΜΑΝΟΣ 

- 4 - 

Διατάξεις εφαρμογής της σύμβασης για την συνθήκη συνεργαίας για τα δι¬ 
πλώματα ευρεσιτεχνίας που κυρώθηκε με τον Νόμο 1883/1990. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 4 του Νόμου 1883/1990 «Κύρωση της σύμβασης για την 
συνθήκη συνεργασίας για τα διπλώματα ευρεσιτεχνίας που έγινε στην Ουά- 
σινγκτον στις 19 Ιουνίου 1970 και τροποποιήθηκε στις 20 Οκτωβρίου 
1979 και 3 Φεβρουάριου 1984» (ΦΕΚ 45, Α’). 

2. Τον Νόμο 1558/1985 «Κυβέρνηση και Κυβερνητικά 'οργανα» (ΦΕΚ 
137, Ά). 

3. Την με αριθμό 619/1990 γνωμοδότηση του Συμβουλίου Επικρά¬ 
τειας, ύστερα από πρόταση του Υπουργού Βιομηχανίας, αποφασίζουμε: 

ΚΕΦΑΛΑΙΟ ΠΡΩΤΟ 
ΓΕΝΙΚΕΣ ΔΙΑΤΑΞΕΙΣ 

Άρθρο 1. 

• Πεδίο εφαρμογής. 


παρόν προεδρικό διάταγμα εφαρμόζεται στις αιτήσεις που κατατίθενται 
σύμφωνα με τις διατάξεις της σύμβασης για τη συνθήκη συνεργασίας για τα 
διπλώματα ευρεσιτεχνίας και οι οποίες μπορούν να καταλήξουν σε απονομή 
διπλώματος ευρεσιτεχνίας σε ή για ένα αυμβοιλλόμενο Κράτος της αυνθή- 
κης. 

Άρθρο 2. 

Ορισμοί. 

Για την εφαρμογή του παρόντος προεδρικού διατάγματος νοούνται: 

α. Ως «Συνθήκη συνεργασίας», η σύμβαση για τη συνθήκη συνεργασίας 
για τα διπλώματα ευρεσιτεχνίας που έγινε στην Ουάσινγκτον στις 19 Ιου¬ 
νίου 1970 και τροποποιήθηκε στις 2 Οκτωβρίου 1979 και 3 Φεβρουάριου 
1984, μαζί με τον Εκτελεστικό Κανονισμό και η οποία κυρώθηκε από την 
Ελλάδα με το Νόμο 1883/1990 (ΦΕΚ 45, Ά 29 Μαρτίου 1990). 

β. Ως «διεθνής αίτηση», η αίτηση που κατατέθηκε σύμφωνα με τις διατά¬ 
ξεις της Συνθήκης συνεργασίας και αναφέρεται στην εφαρμογή της Συνθή¬ 
κης αυτής. 

γ. Ως «βεβαιωμένη μετάφραση», η μετάφραση που έγινε από δικηγόρο η 
αρχή που έχει το δικαίωμα να επικυρώνει μεταφράσεις. 

8. Ως «ΕΓΔΕ», το Ευρωπαϊκό Γραφείο Διπλωμάτων Ευρεσιτεχνίας 
όπως ορίζεται στη σύμβαση για τη χορήγηση ευρωπαϊκών διπλωμάτων ευ¬ 
ρεσιτεχνίας που κυρώθηκε από την Ελλάδα με το Νόμο 1607/1986 (ΦΕΚ 
85, Ά). 

ΚΕΦΑΛΑΙΟ ΔΕΥΤΕΡΟ 

ΠΑΡΑΛΒΗ ΔΙΕΘΝΟΥΣ ΑΙΤΗΣΗΣ ΑΠΟ ΤΟΝ ΟΒΙ 

Άρθρο 3. 

Κατάθεση αίτησης. 

1. Η διεθνής αίτηση μπορεί να κατατεθεί, είτε στα γραφεία του Οργανι¬ 
σμού Βιομηχανικής Ιδιοκτησίας (ΟΒΙ) στην Αθήνα ή στα τυχόν παραρτή- 
ματά του, είτε στο Ευρωπαϊκό Γραφείο Διπλωμάτων Ευρεσιτεχνίας στο 
Μόναχο ή στο παράρτημά του στην Χάγη. 

2. Η διεθνής αίτηση κατατίθεται υποχρεωτικά στον ΟΒΙ όταν ο καταθέ¬ 
της είναι έλληνας υπήκοος και εφόσον δεν προβάλλεται προτεραιότητα με 
βάση προηγούμενη κατάθεση στην Ελλάδα (άρθρα 1 και 2 Ν. 4325/1963 
«περί εφευρέσεων αφορωσών την εθνικήν άμυναν της χώρας»). 

3. Η κατάθεση της διεθνούς αίτησης μπορεί να γίνει και με συστημένη 
ταχυδρομική επιστολή με απόδειξη, κατ’ ανάλογο εφαρμογή του άρθρου 4 
παράγραφος 3 της ΥΑ 15928/ΕΦΑ/1253 για την κατάθεση εθνικών αι¬ 
τήσεων. 

Άρθρο 4. 

Γλώσσα της αίτησης. 

1. Η διεθνής αίτηση πρέπει να είναι συνταγμένη σε μία από τις γλώσσες 
εργασίας του ΕΓΔΕ, ως διοίκησης επιφορτισμένης με την διεθνή έρευνα, 
σύμφωνα με το άρθρο 16 και τον κανόνα 12 της Συνθήκης συνεργασίας και 
το άρθρο 12 του παρόντος προεδρικού διατάγματος, δηλαδή, γερμανικά, 
αγγλικά ή γαλλικά. 

2. Στην περίπτωση που η κατάθεση γίνεται υποχρεωτικά στον ΟΒΙ, σύμ¬ 
φωνα με το άρθρο 3 παράγραφο 2 του παρόντος προεδρικού διατάγματος, η 
διεθνής αίτηση πρέπει να είναι συνταγμένη και στην ελληνική γλώσσα. 

Άρθρα 5. 

Έγγραφα της αίτησης. 

1. Η διεθνής αίτηση πρέπει να περιλαμβάνει τουλάχιστον τα έγγραφα 
που ορίζει το άρθρο 11 παρ. 1, ίϊΐ) της Συνθήκης συνεργασίας, δηλαδή: 

α. Μνεία, σύμφωνα με την οποία η αίτηση κατατίθεται ως διεθνής. 

β. Ορισμό ενός τουλάχιστον συμβαλλόμενου Κράτους. 

γ. Το ονοματεπώνυμο ή την επωνυμία του καταθέτη, την εθνικότητά του 
και την διεύθυνση της κατοικίας ή της έδρας του, ώστε να μπορεί να προσ¬ 
διοριστεί η ταυτότητά του. 

δ. Ένα μέρος, το οποίο κατά πρώτη εκτίμηση, μπορεί να θεωρηθεί ως 
περιγραφή της' εφεύρεσης. 

ε. Ένα μέρος, το οποίο, κατά πρώτη εκτίμηση, μπορεί να θεωρηθεί ως 
μία-ή περισσότερες αξιώσεις. 

2. Στην διεθνή αίτηση επισυνάπτονται τα σχέδια στα οποία αναφέρονται 
οι αξιώσεις ή η περιγραφή, ο τίτλος της εφεύρεσης, η περίληψη και τα έγ- 
γραφ-: νομιμοποίησης του καταθέση σε περίπτωση νομικού προσώπου ή σε 
περίπτωση φυσικού, εάν δεν είναι ο εφευρέτης. 

3. Τα στοιχεία της διεθνούς αίτησης πρέπει να συμπληρώνονται σε τυπω¬ 
μένο έντυπο που χορηγείται δωρεάν στο ή τους καταθέτες από τον ΟΒΙ. Το 
έντυπο συνοδεύεται από πίνακα για τα έγγραφα που περιλαμβάνει η αίτηση. 
Ο πίνακας συμπληρώνεται, έτε από τον ίδιο τον καταθέτη, είτε από τον 
ΟΒΙ, σύμφωνα με τον κανόνα 3 παράγραφος 3 της Συνθήκης συνεργασίας. 

4. Η διεθνής αίτηση καί τα έγγραφα που περιλαμβάνει συντάσσονται 
σύμφωνα με τις προδιαγραφές που ορίζει ο κανόνας 11 της Συνθήκης συ¬ 
νεργασίας. 

5. Η διεθνής αίτηση και τα έγγραφα που την συνοδεύουν, εκτός από τις 
αποδείξεις καταβολής τελών, κατατίθενται σέ τρία αντίγραφα από τα οποία 
το ένα το πρωτότυπο. Εάν τα αντίγραφα είναι λιγότερα από τα οριζόμενα 
συμπληρώνονται αυτεπάγγελτα από τον ΟΒΙ. 

Άρθρο 6. 

Ορισμός εφευρέτη. 

Για την γνωστοποίηση του ονόματος του εφευρέτη εφαρμόζονται ανά¬ 
λογα οι ισχύουσες διατάξεις για τις εθνικές αιτήσεις χορήγησης διπλώματος 
ευρεσιτεχνίας. 

Άρθρο 7. 

Παραλαβή διεθνούς αίτησης. 

1. Ο αρμόδιος υπάλληλος του ΟΒΙ παραλαμβάνει την θεωρούμενη ως 
διεθνή αίτηση, σημειώνει σ’ αυτήν και σε κάθε έγγραφο που την συνοδεύει 
την ημερομηνία παραλαβής και τον αριθμό της διεθνούς αίτησης που του 
χορηγήθηκε από τον Παγκόσμιο Οργανισμό Διανοητικής Ιδιοκτησίας 
(ΠΟΔΙ) και εκδίδει αμέσως απόδειξη παραλαβής. 

2. Στην απόδειξη παραλαβής αναγράφεται ο αριθμός και το είδος των 
συνοδευτικών εγγράφων και η ημερομηνία παραλαβής των. Ως απόδειξη 
παραλαβής μπορεί να θεωρηθεί υπογεγραμμένο αντίγραφο του πίνακα που 
αναφέρεται στον κανόνα 3 παράγραφος 3 της Συνθήκη συνεργασίας. 

Άρθρο 8. 

Ημερομηνία κατάθεσης της διεθνούς αίτησης. 

1. Ο ΟΒΙ χορηγεί ημερομηνία κατάθεσης στην διεθνή αίτηση μόνον εφό¬ 
σον, μετά από έλεγχο, διαπιστώσει ότι πληρούνται, σωρευτικά, οι εξής 
προϋποθέσεις: 

α. Ο καταθέτης δεν στερείται για λόγους κατοικίας ή υπηκοότητας του 
δικαιώματος κατάθεσης διεθνούς αίτησης στον ΟΒΙ. 

β. Η διεθνής αίτηση είναι συνταγμένη στις γλώσσες που ορίζει το άρθρο 
άρθρο 4 παράγραφος 1 και 2 του παρόντος προεδρικού διατάγματος. 

γ. Η διεθνής αίτηση περιέχει τα στοιχεία που αναφέρει το άρθρο 5 παρά¬ 
γραφο 1 του παρόντος προεδρικού διατάγματος. 

2. Εάν ο ΟΒΙ διαπιστώσει ότι οι προϋποθέσεις της παραπάνω παραγρά¬ 
φου πληρούνται κατά την ημερομνία παραλαβής της αίτησης τότε χορηγεί¬ 
ται ως ημερομηνία κατάθεσης η ημερομηνία παραλαβής. 

3. Στην περίπτωση που πληρούνται οι προϋποθέσεις της παραγράφου 1 
του άρθρου αυτού, ο αρμόδιος υπάλληλος του ΟΒΙ σημειώνει στο περιθώριο 
του εντύπου της αίτησης την σφραγίδα του Οργανισμού και τις λέξεις «ΡΟΤ 
Ιηΐοπιαίίοιιοί Αρρίίοοίίοπ — Διεθνής αίτηση». Το αντίγραφο της αίτησης 
στο οποίο σημειώθηκε η παραπάνω σφραγίδα αποτελεί το πρωτότυπο της 
διεθνούς αίτησης. 

Άρθρο 9. 

Καταχώριση της διεθνούς αίτησης. 

Η διεθνής αίτηση καταχωρίζεται στο Βιβλίο Εκθέσεων που τηρεί ο ΟΒΙ, 
σύμφωνα με την εκάστοτε ισχύουσα εθνική νομοθεσία και τους κανόνες περί 
απορρήτου για τα εθνικά διπλώματα ευρεσιτεχνίας. 

Άρθρο 10. 

Αποστολή των διεθνών αιτήσεων. 

Με την παρέλευση των προθεσμιών των άρθρων 3 και 4 του Νόμου 
4325/1963 «περί εφευρέσεων αφορωσών την εθνικήν άμυναν της χώρας» 
και εφόσον η διεθνής αίτηση κρίθηκε ότι δεν ενδιαφέρει την εθνική άμυνα 
της χώρας ο ΟΒΙ αποστέλλει αμελλητί: 

α. Το πρωτότυπο της διεθνούς αίτησης και τα έγγραφα που την συνοδεύ¬ 
ουν στον ΠΟΔΙ. 

β. Αντίγραφο της διεθνούς αίτησης και των εγγράφων που την συνοδεύ¬ 
ουν στο ΕΓΔΕ, ως διοίκηση επιφορτισμένη με την έρευνα. 

γ. Γνωστοποίηση στον καταθέτη της ημερομηνία κατάθεσης την οποία 
χορήγησε ο ΟΒΙ για την διεθνή αίτηση. 


Άρθρο 11. 

Διόρθωση ελλείψεων διεθνούς αίτησης. 

1. Εάν ο ΟΒΙ διαπιστώσει ότι: 

α. Τα συνοδευτικά έγγραφα της διεθνούς αίτησης που αναφέρονται στο 
άρθρο 5 παράγραφος 2 του παρόντος προεδρικού διατάγματος δεν έχουν 
συμπληρωθεί, ή 

β. Η διεθνής αίτηση δεν έχει υπογραφεί, ή 

γ. Τα έγγραφα της αίτησης δεν είναι συνταγμένα σύμφωα με τις προδια¬ 
γραφές του κανόνα 11 της Συνθήκης συνεργασίας, ή 

δ. Το ονοματεπώνυμο του καταθέτη ή η αναφορά της διεύθυνσης επιτρέ¬ 
πουν μεν τον καθορισμό της ταυτότητάς του, αλλά δεν είναι πλήρη, 

καλεί τον καταθέτη να συμπληρώσει την αίτηση μέσα σ’ ένα μήνα από 
την ημερομηνία της πρόσκλησης για συμπλήρωση. Σε περίπτωση συμπλή¬ 
ρωσης της διεθνούς αίτησης μέσα στην προκαθορισμένη ημερομηνία, ως 
ημερομηνία κατάθεσης παραμένει η ημερομηνία που χορηγήθηκε σύμφωνα 
με το άρθρο 8 παράγραφος 2 του παρόντος προεδρικού διατάγματος. Σε 
αντίθετη περίπτωση, η αίτηση θεωρείται ότι έχει αποσυρθεί και ο ΟΒΙ το 
γνωστοποιεί στον καταθέτη, στον ΠΟΔΙ και το ΕΓΔΕ. 

2. Εάν η διεθνής αίτηση αναφέρεται σε σχέδια τα οποία δεν κατατέθηκαν 
μαζί με την αίτηση, ο ΟΒΙ καλεί τον καταθέτη να τα αποστείλλει μέσα σε 30 
ημέρες από την ημερομηνία παραλαβής της αίτησης. Εάν τα σχέδια περιέλ¬ 
θουν στον ΟΒΙ μέσα στην προκαθορισμένη προθεσμία, ως ημερομηνία κατά¬ 
θεσης της αίτησης θεωρείται η ημερομηνία παραλαβής των σχεδίων. Στην 
αντίθετη περίπτωση, κάθε αναφορά της διεθνούς αίτησης στα σχέδια θεω¬ 
ρείται ως μη γενομένη. 

3. Στην περίπτωση που δεν πληρούνται οι προϋποθέσεις της παραπάνω 
παραγράφου 1 ο ΟΒΙ καλεί τον καταθέτη να διορθώσει και να συμπληρώσει 
την αίτηση μέσα σε ένα μήνα από την ημερομηνία της πρόσκλησης για διόρ¬ 
θωση. Σε περίπτωση που ο καταθέτης διορθώσει την διεθνή αίτηση μέσα 
στην προκαθορισμένη προθεσμία ως ημερομηνία κατάθεσης θεωρείται η 
ημερομηνία παραλαβής από τον ΟΒΙ όλων των διορθώσεων. Σε αντίθετη 
περίπτωση η διεθνής αίτηση θεωρείται ότι έχει αποσυρθεί και η απόσυρση 
γνωστοποιείται στον καταθέτη. 

ΚΕΦΑΛΑΙΟ ΤΡΙΤΟ 

ΠΡΟΣΔΙΟΡΙΣΜΟΣ ΤΗΣ ΕΛΛΑΔΑΣ - ΜΕΤΑΦΡΑΣΕΙΣ 

Άρθρο' 12." 

Προσδιορισμός της Ελλάδας. 

1. ’Οταν η διεθνής αίτηση περιέχει τον προσδιορισμό της Ελλάδας ως 
συμβαλλόμενου Κράτους της Συνθήκης συνεργασίας για απόκτηση προστα¬ 
σίας στην επικράτειά της, η αίτηση αυτή θεωρείται ότι αντιστοιχεί σε ευρω¬ 
παϊκή αίτηση για χορήγηση ευρωπαϊκού διπλώματος ευρεσιτεχνίας με ισχύ 
στην Ελλάδα. 

2. Η διεθνής αίτηση με προσδιορισμό της Ελλάδας από την διαβίβασή 
της στο ΕΓΔΕ και μετά, διέπεται από τον Νόμο 1607/1986 «Κύρωση της 
σύμβασης για τη χορήγηση ευρωπαϊκών διπλωμάτων ευρεσιτεχνίας» 
(ΦΕΚ 85, Α’) και το Προεδρικό Διάταγμα 77/1988 «Διατάξεις εφαρμογής 
της σύμβασης για τη χορήγηση ευρωπαϊκών διπλωμάτων ευρεσιτεχνίας» 
(ΦΕΚ 33, Ά). 

Άρθρο 13. 

Κατάθεση της μετάφρασης. 

Η κατάθεση της μετάφρασης των αξιώσεων της διεθνούς αίτησης και ο 
τρόπος σύνταξής τους διέπονται, κατ’ ανάλογο εφαρμογή, από τις διατάξεις 
του άρθρου 9 του Προεδρικού Διατάγματος 77/1988 «Διατάξεις εφαρμο¬ 
γής της σύμβασης για την χορήγηση ευρωπαϊκού διπλώματος ευρεσιτε¬ 
χνίας». 

, Άρθρο 14. 

Προσωρινή προστασία. 

Όποιος - .ντλεί δικαιώματα από την διεθνή αίτηση απολαμβάνει προσω¬ 
ρινά την προστασία του άρθρου 23 παράγραφος 2 του Ν. 1733/1987 από 
την ημερομηνία που η βεβαιωμένη μετάφραση των αξιώσεων της αίτησης 
κατατέθηκε στο ΟΒΙ. Ως ημερομηνία δημοσίευσης της διεθνούς αίτησης νο¬ 
είται η ημερομηνία δημοσίευσης της σχετικής ανακοίνωσης στο ΕΔΒΙ. 

Άρθρο 15. 

Προστασία με δίπλωμα ευρεσιτεχνίας. 

εφαρμογή του άρθρου 12 παράγραφος 1 του παρόντος προεδρικού διατάγ¬ 
ματος, η χορήγηση ευρωπαϊκού διπλώματος ευρεσιτεχνίας με ισχύ στην 
Ελλάδα, ύστερα από κατάθεση διεθνούς αίτησης, διέπεται από τις διατάξεις 
του προεδρικού διατάγματος 77/1988. 

ΚΕΦΑΛΑΙΟ ΤΕΤΑΡΤΟ 
ΤΕΛΗ - ΕΚΠΡΟΣΩΠΗΣΗ 

Άρθρο 16. 

Κατάθεση τελών - Συνέπειες. 

1. Η κατάθεση της διεθνούς αίτησης.του ΟΒΙ συνοδεύεται από την κατα¬ 
βολή του τέλους διαβίβασης υπέρ του ΟΒΙ που προβλέπεται στον κανόνα 14 
της Συνθήκης συνεργασίας. 

Το τέλος αυτό καταβάλλεται στον ΟΒΙ μέσα σε αποκλειστική προθεσμία 
ενός μηνός από την ημερομηνία παραλαβής της διεθνούς αίτησης από τον 
ΟΒΙ. 

2. Η κατάθεση της διεθνούς αίτησης συνεπάγεται επιπλέον και την κατα¬ 
βολή του διεθνούς τέλους υπέρ του ΠΟΔΙ και του τέλους έρευνας υπέρ του 
ΕΓΔΕ. 

Άρθρο 17. 

Ορισμός τελών υπέρ του ΟΒΙ. 

1. Το τέλος διαβίβασης της διεθνούς αίτησης καταβάλλεται υπέρ του 
ΟΒΙ και το ύψος του καθορίζεται σύμφωνα με το άρθρο 24 παράγραφος 6 
του Ν. 1733/1987 με απόφαση του διοικητικού συμβουλίου του ΟΒΙ. Το 
τέλος αυτό επιστρέφεται εις ολόκληρον στον καταθέτη εάν η διεθνής αίτηση 
δεν αποσταλεί στον ΠΟΔΙ μέσα στην προθεσμία που ορίζει ο κανόνας 22, 
παράγραφος 3 της Συνθήκης συνεργασίας. 

2. Για τον τρόπο καταβολής και το ύψος των λοιπών προβλεπόμενων τε¬ 
λών υπέρ του ΟΒΙ από το παρόν προεδρικό διάταγμα εφαρμόζεται ο εκά- 
στοτε ισχύων κανονισμός τελών του ΟΒΙ. 

Άρθρο 18. 

Τέλη υπέρ ΠΟΔΙ. 

1. Για κάθε διεθνή αίτηση καταβάλλεται στον ΟΒΙ υπέρ του ΠΟΔΙ διε¬ 
θνές τέλος, δηλαδή: 

α. τέλος έναρξης διαδικασίας και 

β. Τέλη προσδιορισμού Κρατών, τα οποία αντιστοιχούν στα εθνικά ή πε¬ 
ριφερειακά διπλώματα ευρεσιτεχνίας που ζητούνται από τον καταθέτη με 
την αίτησή του. Στην περίπτωση επιλογής περιφερειακού διπλώματος ευρε¬ 
σιτεχνίας, καταβάλλεται ένα ενιαίο τέλος προσδιορισμού. 

2. Τα παραπάνω τέλη καταβάλλονται στον ΟΒΙ στην εκάστοτε ισχύουαα 
ισοτιμία ελβετικών φράγωκν σε δραχμές σύμφωνα με τον κανονισμό τελών 
του ΠΟΔΙ και την σχετική απόφαση τορ Γενικού Διευθυντή του Παγκόσμιου 
Οργανισμού. 

3. Το τέλος έναρξης διαδικασίας καταβάλλεται στον ΟΒΙ μέσα σε ένα 
μήνα από την ημερομηνία παραλαβής της διεθνούς αίτησης. 

4. Το τέλος προσδιορισμού Κρατών οφείλεται: 

α. μέσα σε ένα χρόνο από την ημεροηνία παραλαβής της διεθνούς αίτη¬ 
σης, εφόσον η αίτηση δεν περιέχει αξίωση προτεραιότητας, ή, 

β. μέσα σε ένα χρόνο από την ημερομηνία προτεραιότητας ή μέσα σε ένα 
μήνα από την ημερομηνία παραλαβής της διεθνούς αίτησης, εφόσον η αί¬ 
τηση περιέχει αξίωση προτεραιότητας. 

5. Το διεθνές τέλος επιστρέφεται εις ολόκληρον μόνον στην περίπτωση 
που ο ΟΒΙ κρίνει ότι δεν πληρούνται οι προϋποθέσεις του άρθρου 8 του πα¬ 
ρόντος προεδρικού διατάγματος και η διεθνής αίτηση θεωρηθεί ως αποαυρ- 
θείσα. 

Άρθρο 19. 

Τέλος υπέρ ΕΓΔΕ. 

1. Για κάθε διεθνή αίτηση καταβάλλεται στον ΟΒΙ υπέρ τουΈΓΔΕ τέλος 
έρευνας. 

2. Το παραπάνω τέλος καταβάλλεται στον ΟΒΙ στην εκάστοτε ισχύουσα 
ισοτιμία Μάρκων Δυτικής Γερμανίας σε δραχμές που ορίζεται από το ΕΓΔΕ 
με σύμφωνη γνώμη του ΠΟΔΙ. 


3. Το τέλος έρευνας καταβάλλεται στον ΟΒΙ μέσα σε ένα μήνα από την 
ημερομηνία παραλαβής της διεθνούς αίτησης. 

Άρθρο 20. 

Αποστολή τελών. 

1, Το σύνολο των τελών που εισπράττει ο ΟΒΙ υπέρ του ΕΓΔΕ ή του 
ΠΟΔΙ αποστέλλονται αμελλητί στις αντίστοιχες οικονομικές υηρεσίες. 

2. Σε περίπτωση που τα προβλεπόμενα στο άρθρο 16 του παρόντος προε¬ 
δρικού διατάγματος τέλη δεν καταβληθούν εμπρόθεσμα ο ΟΒΙ αποστέλλει 
ειδοποίηση στην αρμόδια υπηρεσία του ΠΟΔΙ την οποία και χρεώνει με το 
οφειλόμενο ποσό θεωρώντας ότι το οφειλόμενο ποσό έχει πληρωθεί από τον 
καταθέτη, κατ’ εφαρμογή του κανόνα 16α της Συνθήκης συνεργασίας. Εάν, 
μετά την παρέλευση των προθεσμιών που ορίζονται από την Συνθήκη συνερ¬ 
γασίας, δεν πληρωθούν από τον καταθέση απευθείας στον ΠΟΔΙ τα εν λόγω 
τέλη, ο ΟΒΙ, μετά από ειδοποίηση από τον Παγκόσμιο Οργανισμό, θεωρεί 
την διεθνή αίτηση ως αποσυρθείσα. 

Άρθρο 21. 

Εκπροσώπηση. 

1. Κατ’ εφαρμογή του παρόντος προεδρικού διατάγματος, δικαίωμα πα¬ 
ράστασης ή κατάθεσης εγγράφων ενώπιον του ΟΒΙ έχει μόνον όποιος αντλεί 
δικαιώματα από την διεθνή αίτησή ή ο πληρεξούσιός του δικηγόρος. 

2. Εάν όποιος αντλεί δικαιώματα από διεθνή αίτηση δεν έχει κατοικία ή 
διαμονή ή έδρα στην Ελλάδα, οφείλει να διορίσει αντίκλητο. 

ΚΕΦΑΛΑΙΟ ΠΕΜΠΤΟ 

ΤΕΛΙΚΕΣ ΔΙΑΤΑΞΕΙΣ 

Άρθρο 22. 

Έναρξη ισχύος. 

Το παρόν προεδρικό διάταγμα ισχύει από την ημερομηνία δημοσίευσής 
του στην Εφημερίδα της Κυβέρνησης. 

Στον Υπουργό Βιομηχανίας, Ενέργειας και Τεχνολογίας αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 7 Ιανουάριου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΣΤΑΥΡΟΣ ΔΗΜΑΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στο ΦΕΚ 176/Α/14.12.1990 δημοαιεύθηκε το Προεδρικό Διάταγμα 
460 «Σύσταση Γενικών Διευθύνσεων και Μονάδας στρατηγικού σχεδια- 
σμού και ανάλυσης πολιτικής στη Γενική Γραμματεία Τύπου και Πληροφο¬ 
ριών του Υπουργείου Προεδρίας της Κυβέρνησης» επιφέρεται στην τελευ¬ 
ταία παράγραφο η εξής διόρθωση: Αντί του εσφαλμένου: «Στον Υφυπουργό 
Εθνικής Παιδείας και Θρησκευμάτων αναθέτουμε» στο ορθό: «Στον Υφυ¬ 
πουργό Προεδρίας της Κυβέρνησης αναθέτουμε...» 

(Από το Υπ. Προεδρίας της Κυβερνήσεως) 
-♦- 

( 10 ) 

Στο ΦΕΚ 113/31.8.90 τεύχος Α' που δημοαιεύθηκε η κατάργηση των 
Δημοτικών σχολείων Νομού Αχαΐας, διορθώνονται τα εσφαλμένα: 

α) Από το 4ο Γραφείο Π/θμιας Εκπ/σης διαγράφεται το μονοθέσιο Δη¬ 
μοτικό Σχολείο Καλάνου γιατί είναι διπλογραμμένο. 

β) Από το 4ο Γραφείο Π/θμιας Εκπ/σης διαγράφεται το μονοθέσιο Δη¬ 
μοτικό Σχολείο Κρινοφύτων και υπάγεται στο 3ο Γραφείο Π/θμιας Εκπ/ 
σης. 

(Από το ΥΠΕΠΘ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



